open-index/open-wikipedia-markdown huggingface dataset:
प्रेम रतन धन पायो

**प्रेम रतन धन पायो** हा २०१५ साली प्रदर्शित झालेला एक हिंदी चित्रपट आहे. सूरज बडजात्याचे दिग्दर्शन असलेला हा चित्रपट १२ नोव्हेंबर २०१५ रोजी प्रदर्शित झाला. सलमान खान नायकाच्या भूमिकेमध्ये असलेला मैने प्यार किया, हम आपके हैं कौन व हम साथ साथ हैं नंतर हा चौथा बडजात्या चित्रपट आहे. सोनम कपूर सलमानच्या नायिकेच्या भूमिकेत चमकत असून नील नितीन मुकेश, अनुपम खेर ह्यांच्या देखील प्रमुख भूमिका आहेत. चित्रपटाचे संगीत हिमेश रेशमियाने दिले आहे. तिकिट खिडकीवर प्रेम रतन धन पायोला प्रेक्षकांचा उदंड प्रतिसाद मिळाला असून पहिल्या ४ दिवसांमध्येच त्याने सुमारे  २५० कोटींची मिळकत केली आहे.

## कलाकार
* सलमान खान - प्रेम दिलवाला, युवराज विजयसिंग, प्रीतमपुरचे राजकुमार
* सोनम कपूर - राजकुमारी मैथीलीदेवी
* नील नितीन मुकेश - युवराज अजयसिंग, विजयचा सावत्र भाऊ
* स्वरा भास्कर - राजकुमारी चंद्रिका, विजयची सावत्र बहीण
* अरमान कोहली - चिराग सिंग, प्रीतमपुर राज्याचे सी. ई. ओ.
* संजय मिश्रा - चौबे जी (रामलीला टोळीचे प्रमुख)
* दीपक डोबरियाल - कन्हैया / फोटोग्राफर
* अनुपम खेर - दीवान साहेब / बापू
* समैरा राव - समीरा

## बाह्य दुवे
* 

वर्ग:इ.स. २०१५ मधील हिंदी चित्रपट
पद्माकर कुलकर्णी

**पद्माकर शंकर कुलकर्णी** (इ.स. १९३३ - ६ जानेवारी, इ.स. २०१५:चिंचवड, महाराष्ट्र, भारत) हे एक शास्त्रीय संगीताचे गायक होते. 

पद्माकर कुलकर्णी हे देहूरोड येथील केंद्रीय विद्यालयात ह्स्तकला शिक्षक होते. पद्माकर कुलकर्णी यांनी त्र्यंबकराव जानोरीकर, वसंतराव राजोपाध्ये आणि गुणी गंधर्व लक्ष्मणप्रसाद जयपूरवाले यांच्याकडे शास्त्रीय संगीताचे धडे घेतले असले तरी ते गायक डॉ. वसंतराव देशपांडे यांचे शिष्य म्हणून ओळखले जात. त्यांचे शास्त्रीय गायन दूरदर्शन आणि आकाशवाणीवरही होत असे. ते तेथील ’ए’ ग्रेडचे कलावंत होते.  

## वसंतराव देशपांडे स्मृती प्रतिष्ठान
आपल्या गुरुंच्या स्मृतीप्रीत्यर्थ कुलकर्णींनी चिंचवडमध्ये इ.स. १६६मध्ये संगीत कलोपासक मंडळाची स्थापना केली. संस्थेचे ते संस्थापक-विश्वस्त होते.या कलोपासक मंडळाचे इ.स. १९८६मध्ये  डॉ. वसंतराव देशपांडे मेमोरियल फाऊंडेशनमध्ये रूपांतर झाले. पद्माकर कुलकर्णी याही फाउंडेशनचे मुख्य विश्वस्त होते.

## संगीतविषयक अन्य कार्य
पंडित पद्माकर कुलकर्णी हे चार वर्षे पिंपरी-चिंचवड महापालिकेच्या संगीत अकादमीचे मानद संचालक व सल्लागार होते. शहरात ते पिंपरी-चिंचवड महोत्सवासह ’स्वरसागर संगीत महोत्सव’ही भरवत. चिंचवडमध्ये पाद्माकर कुलकर्णी यांनी ’शतजन्म शोधिताना’ या सावरकरांवरील कार्यक्रम, ’भक्तिगंगा’ हा स्वरचित कार्यक्रम आणि वसंतराव देशपांडे यांच्यावरील ’वसंतबानी’ हे कार्यक्रम केले होते.

## सवाई गंधर्व महोत्सव
पुण्यात भरणाऱ्या सवाई गंधर्व संगीत महोत्सवाचे त्यांनी काही काळ सूत्रसंचालनही केले होते.  या महोत्सवात त्यांनी इ.स. १९६७ आणि १९८१मध्ये आपले गायन सादर केले होते. 

## कट्यार काळजात घुसली
डॉ. वसंतराव देशपांडे वांच्या हयातीतच  पद्माकर कुलकर्णी यांनी नाट्यस्पर्धेसाठी कट्यार काळजात घुसली ह्या नाटकात काम केले होते. या नाटकात ते खांसाहेबांची भूमिका करत. पुढे रवींद्र घांगुर्डे आणि मंडळींना घेऊन पद्माकर कुलकर्णी यांनी या नाटकाचे शंभरावर(?) प्रयोग केले. ’मंदारमाला’, आणि ’स्वरमुक्त मी’ या संगीत नाटकांतही त्यांनी काम केले होते.

## पुरस्कार आणि सन्मान
* वसंतराव मेमोरियल फाउंडेशनच्या रौप्यमहोत्सवी वर्षात पद्माकर कुलकर्णी यांना, त्‍यांनी संगीतक्षेत्रात दिलेल्या योगदानाबद्दल पिंपरी-चिंचवडच्या महापौर मोहिनी लांडे व पं. तळवलकर यांच्या हस्ते जीवनगौरव पुरस्कार देऊन सन्मानित करण्यात आले (ऑगस्ट २०१२).
* कुलकर्णींच्या स्मृतिप्रीत्यर्थ चिंवचडमधे ‘पंडित पद्माकर कुलकर्णी संगीत वर्ग’ सुरू झाला आहे. (७ जानेवारी, २०१७).

## पिंपरी-चिंचवड महापालिकेचे पुरस्कार
पिंपरी-चिंचवड महापालिकेतर्फे  २०१५(?) सालापासून शास्त्रीय व उपशास्त्रीय संगीत गाणाऱ्या युवा गायकाला पद्माकर कुलकर्णी स्मृती पुरस्कार देण्यात येतो. अकरा हजार रुपये रोख, शाल, श्रीफळ आणि स्मृतिचिन्ह असे या पुरस्काराचे स्वरूप आहे. 
* २०१६ साली हा पं.पद्माकर कुलकर्णी स्मृती गौरव पुरस्‍कार रावेत येथे राहणाऱ्या अश्विनी तळेगावकर यांना प्रदान झाला. 

वर्ग:मराठी नाट्यअभिनेते
वर्ग:हिंदुस्तानी गायक
वर्ग:मराठी गायक
वर्ग:इ.स. १९३३ मधील जन्म
वर्ग:इ.स. २०१५ मधील मृत्यू
रविन थत्ते

**डॉ. रवीन लक्ष्मण थत्ते** (रवींद्र लक्ष्मण थत्ते, (रविन थत्ते, रवीन थत्ते, रविन मायदेव थत्ते) (जन्म : १ जून, १९३९) हे एक जागतिक कीर्तीचे प्लॅस्टिक सर्जन असून मराठी लेखक आहेत. त्यांच्या आईचे आडनाव मायदेव.  म्हणून ते कधीकधी मायदेव हे नाव मधले म्हणून लावतात. 

डॉ. रविन थत्ते, हे FRCS, MS, MCh असून प्लॅस्टिक सर्जरी विषयाचे इ.स. १९९७ साली निवृत्त झालेले माजी प्राध्यापक आहेत. डॉ. ए.डी. डायस आणि डॉ.रविन थत्ते यांनी मुंबईच्या परळ भागात असलेल्या जी.एस. मेडिकल कॉलेजात आणि लोकमान्य टिळक ऊर्फ सायन हॉस्पिटलात इ.स. १९७९ साली प्लॅस्टिक सर्जरीचा विभाग उघडला. ए..डी. डायस यांच्या निवृत्तीनंतर रविन थत्ते त्या विभागाचे प्रमुख झाले. थत्ते यांचे आंतरराष्ट्रीय ख्यातीच्या वैद्यकीय नियतकालिकांमध्ये असंख्य संशोधनपर लेख प्रकाशित झाले आहेत.  इतके लेख आजवर कोणाही भारतीय प्लॅस्टिक सर्जनला लिहिता आलेले नाहीत, असे समजते..

डॉ. थत्ते यांनी ज्ञानेश्वरीवर सहा पुस्तके लिहून, त्या पुस्तकांचे इंग्रजीमध्ये भाषांतर केले आहे. मात्र, ‘ज्ञानेश्वरी’च्या ध्यासाने ते विरागी अथवा अध्यात्ममार्गी झाले व त्यामुळे त्यांची सुघटन शल्यक्रियेशी (प्लॅस्टिक सर्जरीशी) असलेली नाळ तुटली असे घडले नाही. त्यांची बुद्धी तेथेही अद्यावत व तत्पर आहे. त्यासाठी ते Shortnotesinplasticsurgery.wordpress.com हा इंग्रजी ब्लॉग लिहितात. निवृत्तीनंतरही आणि त्यांची खासगी प्रॅक्टिस चालू असताना ते अनेक सामाजिक उपक्रमांत सक्रिय आहेत. माहितीच्या अधिकाराच्या कायद्याचा वापर करून त्यांनी अनेक सरकारी आणि अन्य अधिकाऱ्यांनी जनतेच्या प्रश्नांबाबत दाखविलेली अनास्था उघडकीस आणली आहे.

## रविन थत्ते यांनी लिहिलेली पुस्तके
* जाणीव भाग १, २ (ज्ञानेश्वरीतील काही ओव्यांवर लिहिलेले हे मुक्त निबंध आहेत. यामध्ये एकूण १३४ ओव्यांवरील भाष्य आहे.)
* जे देखे रवी (आत्मचरित्रपर ललित लेखन)
* प्रपंचाचे ज्ञान तेच विज्ञान (सहलेखक-लेखिका : सुधीर महाबळ, मनीषा फडके). हे पुस्तक १७-५-२०१५ रोजी प्रकाशित झाले.
* माणूस नावाचे जगणे (ज्ञानेश्वरीतील ओव्यांच्या आधारे केलेले 'माणुसकी'बद्दलचे विवेचन)
* मी हिंदू झालो (वैचारिक)
* (वि)ज्ञानेश्वरी (तत्त्वज्ञानविषयक, सहलेखिका : मृणालिनी चितळे)
* ज्ञानेश्वरी भाग १, २.
* ज्ञानेश्वरी (ओबडधोबड) भाग १, २.
* The Genius of Dnyaneshwar (An English translation of his rendering on the Geeta) हा १०३४ पानांचा जाडजूड ग्रंथ. हा लिहायला थत्ते यांना सहा वर्षे लागली.

## डॉ. रविन थत्ते यांना मिळालेले पुरस्कार
* 'आरोग्य ज्ञानेश्वरी' दिवाळी अंकातर्फे दिला जाणारा 'आरोग्य ज्ञानेश्वर' पुरस्कार (ऑक्टोबर २०१३)
* Association of Plastic Surgeons of Indiaतर्फेचा पहिला जीवनगौरव पुरस्कार

## पहा
* मराठीतील साहित्यिक डॉक्टर

## संदर्भ यादी
* सुश्रुताच्या-वारसदारांची-आधुनिक-ज्ञानगंगा
* अद्वैत सिद्धान्तावर रविन थत्ते यांचे भाषण

(अपूर्ण)

वर्ग:मराठी लेखक
वर्ग:इ.स. १९३९ मधील जन्म
मार्लेश्वर

## मार्लेश्वर मंदिर 
**मार्लेश्वर** हे एक महत्त्वाचे तीर्थक्षेत्र रत्‍नागिरी जिल्ह्यातल्या संगमेश्वर तालुक्यात आहे. येथे एका नैसर्गिक गुहेत भगवान शिवाचे जागृत समजले जाणारे शिवलिंग आहे. जवळच बारमाही वाहणारा धबधबा आहे.देवरूख नगरापासून १८ किमी अंतरावर मार्लेश्वर हे गाव आहे.

## मार्लेश्वर नावाची व्युत्पत्ती 
मार्लेश्वर हे तीर्थक्षेत्र मारळ गावाजवळ आहे. मारळचा देव म्हणजेच मारळ + ईश्वर असे मार्लेश्वर नाव झाले.

## मार्लेश्वर यात्रा 
श्री देव मार्लेश्वरचा विवाह कोंडगाव(साखरपा) मधील श्री देवी गिरजाईशी मकर संक्रांतीच्या दिवशी होतो. कोंडगाव-साखरपा येथून भोगीच्या दिवशी श्री देवी गिरजाईची पालखी मार्लेश्वरला निघते. त्या दोन दिवशी मार्लेश्वरला मोठी यात्रा भरते.

**मार्लेश्वर** हे महाराष्ट्रातील एक प्रसिद्ध धार्मिक स्थळ असून हे रत्‍नागिरी जिल्ह्यातील संगमेश्वर तालुक्यात वसलेले आहे. हे ठिकाण खडीकोळवण गावाजवळ वसलेले असून, येथील **शिवमंदिर** हे पावसाळ्यात पाण्याच्या धबधब्याआडून दिसते.

## वैशिष्ट्ये 
* निसर्गरम्य परिसरात वसलेले मंदिर
* पावसाळ्यात धबधबा
* शिवभक्तांसाठी प्रसिद्ध तीर्थक्षेत्र

## प्रवेश मार्ग 
खडीकोळवण गावातून चालत जावे लागते. स्थानिक गावकरी मार्गदर्शन करतात. काही पायऱ्या चढून मंदिरात पोहोचता येते.कोल्हापूर, सांगली, सातारा येथील मार्लेश्वर देवाचे भक्तगण तसेच पर्यटक जवळचा व कमी वेळे लागणारा मार्ग निवडतात.

## संदर्भ 
* जिल्हा माहिती पुस्तिका - रत्‍नागिरी
* स्थानिक माहिती ग्रामपंचायत 

वर्ग:रत्‍नागिरी जिल्हा
वर्ग:शिवमंदिरे
वर्ग:महाराष्ट्रातील धार्मिक स्थळे

## मार्ग 
मार्लेश्वरला जाण्यासाठी एस.टी.ची सुविधा आहे. कोल्हापूरहून येताना आंबा घाटामध्ये कळकदरा येथून खडीकोळवण मार्गे मार्लेश्वर सुमारे २० किमी अंतरावर आहे. तर रत्‍नागिरीहून वा मुंबईहून येताना देवरूखहून हातीव मार्गे सुमारे १८ किमी दूर आहे. पर्वताच्या पायथ्यापर्यंत वाहन जाते. तेथून साधारण एक किलोमीटरचा चढ असून ५०० पायऱ्या चढून मंदिरात जावे लागले.

पहा : मार्लेश्वर धबधबा

सप्तलिंगी नदी

## छायाचित्रे 

Marleshwargate.jpg|मार्लेश्वरचे प्रवेशद्वार
Marleshwarcave.jpg|मार्लेश्वर गुहा
Marleshwarsteps.jpg|मार्लेश्वरच्या पायऱ्या 
Image:Marleshwar_waterfall.JPG|मार्लेश्वर धबधबा
Image:Marleshwar temple.JPG|मार्लेश्वर मंदिर
Image:Har Har Marleshwar.JPG|हर हर मार्लेश्वर
Image:Marleshwar Waterfall.jpg|मार्लेश्वर धबधबा
Image:Marleshwar Waterfall Closeup.jpg|मार्लेश्वर धबधबा - Close Up

वर्ग:रत्‍नागिरी जिल्हा
वर्ग:महाराष्ट्रातील तीर्थक्षेत्रे
मुंडावळी

**मुंडावळी** हा मराठी लग्नांमध्ये वधू-वरांनी लग्न लागताना कपाळावर बांधायचा एक मोत्याचा दागिना असतो. उपनयन संस्कारात मुंजा मुंडावळी बांधतो. लग्नाच्या दिवशी वापरल्यानंतर तो पुन्हा कधीही कपाळाला बांधत नाहीत.  अनेक मराठी कुटुंबात मुंडावळ्यांऐवजी बाशिंग बांधायची रीत आहे.

वर्ग:विवाह
ए.एस. किरण कुमार

**किरण कुमार** इस्रोचे अध्यक्ष आहेत. यांना २०१४ मध्ये पद्मश्री पुरस्कार प्रदान करण्यात आला आहे. भास्कर, चांद्रयान-१ व मंगळमोहीम अशा अनेक महत्त्वाच्या मोहिमांमध्ये त्यांचा मोठा वाटा आहे.

वर्ग:पद्मश्री पुरस्कारविजेते
वर्ग:पुरुष चरित्रलेख
राधाकृष्णन

**राधाकृष्णन** हे एक भारतीय शास्त्रज्ञ असून इस्रोचे २००९ ते २०१४ पर्यंतचे अध्यक्ष होते. यांचा जन्म भारतातल्या केरळ राज्यात झाला.
उहुरू केन्याटा

**उहुरू केन्याटा** (इंग्लिश: Uhuru Kenyatta;  २६ ऑक्टोबर १९६१) हा केन्या देशाचा चौथा व विद्यमान राष्ट्राध्यक्ष आहे. तो केन्याचा राष्ट्रपिता व पहिला अध्यक्ष जोमो केन्याटाचा मुलगा आहे.

उहुरू केन्याटा एप्रिल २०१३ पासून राष्ट्राध्यक्षपदावर आहे.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ 

वर्ग:केन्याचे राष्ट्राध्यक्ष
वर्ग:पुरुष चरित्रलेख
स्कायटीम

250 px|इवलेसे|स्कायटीमचा लोगो
[250 px|इवलेसे|स्कायटीमच्या विशेष लाइव्हरीमध्ये रंगवलेले [अलिटालियाचे रोम विमानतळावर उतरणारे बोइंग ७६७ विमान]]
**स्कायटीम** (SkyTeam) हा जगातील अनेक विमान वाहतूक कंपन्यांचा एक समूह आहे. इ.स. २००० साली स्थापन करण्यात आलेल्या व अ‍ॅम्स्टरडॅमच्या श्चिफोल विमानतळावर मुख्यालय असलेल्या स्कायटीममध्ये सध्या २० सदस्य आहेत. स्टार अलायन्स व वनवर्ल्ड नंतर स्कायटीम ही विमान कंपन्यांनी बनवलेली तिसरी संघटना होती.

स्कायटीम सदस्य कंपन्यांकडून एकत्रितपणे सध्या एकूण १७८ देशांमधील १,०६४ विमानतळांवर प्रवासी वाहतूकसेवा पुरवली जाते.

## विद्यमान सदस्य
## बाह्य दुवे
*अधिकृत संकेतस्थळ 


वर्ग:विमानकंपनी संघटना
विमान वाहतूक कंपनी

[250 px|इवलेसे|[जेट एरवेझ ही भारतामधील एक आघाडीची प्रवासी विमान वाहतूक कंपनी आहे.]]
[250 px|इवलेसे|[ब्ल्यू डार्ट एव्हीएशन ही भारतामधील एक आघाडीची माल विमान वाहतूक कंपनी आहे.]]
**विमान वाहतूक कंपनी** ही प्रवासी व मालाची हवाई वाहतूक करणारी कंपनी आहे. 

नोव्हेंबर १९०९ मध्ये स्थापन झालेली *डेलाग* () ही फायदेतत्त्वावर हवाई वाहतूक करणारी जगातील सर्वात पहिली कंपनी होती. १९१९ सालापासून सतत सेवेत असणारी के.एल.एम. ही जगातील सर्वात जुनी कंपनी आहे. सध्या अनेक देशांमध्ये विमान कंपन्यांवर पूर्णपणे त्या देशातील सरकारचे नियंत्रण असून खाजगी कंपन्यांना परवानगी नाही. भारतासह बव्हंशी देशांमध्ये नागरी उड्डाण खुले असून अनेक कंपन्या विमान वाहतूक चालवू शकतात.

आय.ए.टी.ए. व आय.सी.ए.ओ. ह्या दोन आंतरराष्ट्रीय संस्था जगातील हवाई वाहतूक नियंत्रित करतात. एरबस व बोइंग ह्या विमान उत्पादन करणाऱ्या जगातील प्रमुख कंपन्या आहेत.

## जगातील मोठ्या विमान वाहतूक कंपन्या
### महसूलानुसार
फोर्ब्ज मासिकामधील माहितीनुसार:

## प्रवासी संख्येनुसार (दशलक्ष)
;टीपा
*प्रत्येक कंपनीचे प्रवासी संख्या मोजण्याचे गणित वेगळे आहे.
*  अमेरिकन/यू.एस. एरवेझच्या एकत्रीकरणानंतर.
*  डेल्टा कनेक्शनसह.
*  युनायटेड/कॉन्टिनेन्टल एरलाइन्सच्या एकत्रीकरणानंतर.
*  एरट्रान एरवेझसह.

## संदर्भ आणि नोंदी 
वर्ग:हवाई वाहतूक
जोमो केन्याटा आंतरराष्ट्रीय विमानतळ

केन्यामधील स्थान
| type         = सार्वजनिक
| owner        = केन्या विमानतळ प्राधिकरण
| Director General = अब्दुल्ला मोहम्मद हमाद अल्तासन
| city-served  = नैरोबी
| location     = नैरोबी, सौदी अरेबिया
| hub          = केन्या एअरवेजफ्लाय५४०
| coordinates = 
| elevation-f  = ५,३२७
| elevation-m  = १,६२४
| website      = 
| metric-rwy   = y
| r1-number    = 06/24
| r1-length-f  = 13,507
| r1-length-m  = 4,117
| r1-surface   = डांबरी
| stat-year    = २०११
| stat1-header = प्रवासी
| stat1-data   = ५८,०३,६३५
}}
[250 px|इवलेसे|विमानतळावर थांबलेले [एमिरेट्सचे एअरबस ए३४० विमान]]
**जोमो केन्याटा आंतरराष्ट्रीय विमानतळ** (Jomo Kenyatta International Airport‎)  हा केन्याची राजधानी नैरोबी शहरामधील प्रमुख विमानतळ आहे. केन्याचा पहिला राष्ट्राध्यक्ष जोमो केन्याटा ह्याचे नाव ह्या विमानतळाला देण्यात आले आहे. नैरोबीच्या १५ किमी आग्नेयेस स्थित असलेला हा विमानतळ २०१२ साली प्रवासी संख्येमध्ये आफ्रिका खंडातील आठव्या क्रमांकाच्या वर्दळीचा विमानतळ होता.

केन्या एअरवेज ही केन्याची राष्ट्रीय विमान वाहतूक कंपनी येथून भारताच्या मुंबई विमानतळापर्यंत प्रवासी विमानसेवा पुरवते.

## संदर्भ
## बाह्य दुवे
*अधिकृत संकेतस्थळ 

वर्ग:केन्यामधील विमानतळ
वर्ग:नैरोबी
अल्लू अर्जुन

**अल्लू अर्जुन** (; ८ एप्रिल १९८२) हा एक भारतीय चित्रपट अभिनेता आहे जो प्रामुख्याने तेलगू चित्रपटांत काम करतो. *विजेता* चित्रपटात बाल कलाकार म्हणून आणि *डॅडी*त नर्तक म्हणून काम केल्यावर अर्जुनने गंगोत्री चित्रपटाद्वारे खऱ्या अर्थाने चित्रपटसृष्टीत पदार्पण केले.

त्यानंतर अर्जुन सुकुमारच्या *आर्या* चित्रपटात दिसला.आर्या मधील त्याची भूमिका ही त्याच्या यशाची पायरी होती, त्याने त्याला फिल्मफेरचा सर्वोत्कृष्ट तेलगू अभिनेता पुरस्काराने नामांकन मिळवून दिला आणि नंदी पुरस्कार सोहळ्यात त्याला विशेष ज्युरी पुरस्कार, सर्वोत्कृष्ट अभिनेता व सर्वोत्कृष्ट अभिनेता जूरीसाठी दोन सिनेमा (CineMAA) पुरस्कार मिळाले आणि ह्या चित्रपटाला व्यावसायिक यश मिळाले.

त्यानंतर त्याने व्ही. व्ही. विनायकच्या **बनी**मध्ये महाविद्यालयीन विद्यार्थी बन्नीची भूमिका साकारली. समीक्षकांनी त्याच्या पद्धती आणि नृत्याचे कौतुक केले. त्याचा पुढचा चित्रपट ए. करुणाकरनची संगीतमय प्रेमकथा **हॅपी** होता. त्यानंतर त्यांनी पुरी जगन्नाथच्या **देसमदुरु**' या ऍक्शन फिल्ममध्ये काम केले, ज्यात त्यांनी बाला गोविंदम या निर्भय पत्रकाराची भूमिका केली होती.

अर्जुनने पाच दाक्षिणात्य फिल्मफेर अवॉर्ड्स  व दोन नंदी पुरस्कार जिंकले आहेत.

## वैयक्तिक जीवन
अल्लू अर्जुनचा जन्म चेन्नई, तमिळनाडु येथे चित्रपट निर्माता अल्लू अरविंद व निर्मला ह्यांच्या घरी झाला. अल्लू रामलिंगय्या हे प्रसिद्ध चित्रपट विनोदवीर त्याचे आजोबा लागतात. त्याच्या आत्याचे लग्न चिरंजीवीसोबत झाले आहे.

दि. ६ मार्च २०११ रोजी हैदराबाद येथे अल्लू अर्जुनचे लग्न स्नेहा रेड्डीसोबत झाले. त्यांना अयान नावाचा मुलगा व अर्हा नावाची मुलगी आहे. सन २०१६ मध्ये अल्लू अर्जुनने एम किचन आणि बफॅलो वाईल्ड विंग्स सोबत ८०० ज्युबली नावाचे नाईटक्लब चालू केले.

## कारकीर्द
### सुरुवात (२००१-२००८)
विजेतामध्ये बालकलाकाराची व डॅडीमध्ये नर्तकाची भूमिका केल्यावर गंगोत्री चित्रपटातून अर्जुनने प्रौढपणे चित्रपटांत पदार्पण केले.

त्यानंतर अर्जुन सुकुमारच्या कॉमेडी चित्रपट आर्यात दिसला. आर्या मधील भुमिकेमुळे त्यांना पहिल्यांदा फिल्मफेर सर्वोत्कृष्ट तेलुगु अभिनेतासाठी नामांकन आणि नंदी पुरस्कार सोहळ्यात त्याला विशेष ज्युरी पुरस्कार, सर्वोत्कृष्ट अभिनेता व सर्वोत्कृष्ट अभिनेता जूरीसाठी दोन सिनेमा (CineMAA) पुरस्कार मिळाले आणि ह्या चित्रपटाला व्यावसायिक यश मिळाले.

त्यानंतर त्याने व्ही. व्ही. विनायकच्या बनीमध्ये महाविद्यालयीन विद्यार्थी बन्नीची भूमिका साकारली. समीक्षकांनी त्याच्या पद्धती आणि नृत्याचे कौतुक केले. त्याचा पुढचा चित्रपट ए. करुणाकरनची संगीतमय प्रेमकथा हॅपी होता. त्यानंतर त्यांनी पुरी जगन्नाथच्या देसमदुरु या ऍक्शन फिल्ममध्ये काम केले, ज्यात त्यांनी बाला गोविंदम या निर्भय पत्रकाराची भूमिका केली होती.

## चित्रपट यादी
| Denotes films that have not yet been released
संयोगिता पाटील

**संयोगिता पाटील** (१५ ऑगस्ट, इ.स. १९८७ - ) या एक मराठी भरतनाट्यम नर्तिका आहेत.

वयाच्या बाराव्या वर्षी संयोगिता पाटील यांनी आईच्या आग्रहाखातर एकाच वेळी शास्त्रीय गायन, कथ्थक आणि भरतनाट्यम शिकण्यास प्रारंभ केला; मात्र दोन वर्षांनंतर त्यांनी भरतनाट्यम्‌वर लक्ष केंद्रित केले. त्यांनी भरतनाट्यमचे शिक्षण अमृता जांबोलीकर, पंडित टी.रविंद्र शर्मा आणि डॉ. संध्या पुरेचा यांच्याकडून घेतले.

संयोगिता पाटील यांच्याकडे मानसशास्त्रातील पदवी आहे. त्यांनी भरतनाट्यम हा विषय घेऊन एम.ए. केले आहे. त्याशिवाय त्यांच्याकडे अखिल भारतीय गांधर्व महाविद्यालयाची नृत्य अलंकार ही पदवीही आहे.
 
संयोगिता पाटील या ’तपस्यानिधी कला ॲकॅडमी’ व ’शिवालय नृत्य मंदिर’ या नृत्य शिक्षण देणाऱ्या संस्थांच्या संचालक आहेत.

संयोगिता पाटील कोल्हापुरात राहत असून त्यांच्या आईचे नाव शोभा पाटील आहे.

## संयोगिता पाटील यांचे नृत्याचे काही खास सार्वजनिक कार्यक्रम
* दहावीच्या वर्गात असताना संयोगिता पाटील यांनी सार्वजनिक ठिकाणी पहिला कार्यक्रम सादर केला. त्यानंतर अनेक स्पर्धा गाजवल्या व विविध महोत्सवांतून आपल्या पदन्यासाने रसिकांना मंत्रमुग्ध केले.
* अमेरिकेतील न्यू जर्सी येथे विश्व मराठी नाट्यसंमेलनातील कार्यक्रम
* तमिळनाडूतील चिदंबरम येथील नटराज मंदिरातील कार्यक्रम
* कोल्हापुरातील महालक्ष्मी नवरात्रोत्सवात सहभाग
* गोव्यातील कला ॲकॅडमीत झालेला कार्यक्रम
* विजयदुर्ग महोत्सव, विजयदुर्ग.
* डाँबिवली, बीड, रत्‍नागिरी येथील अखिल भारतीय मराठी नाट्य संमेलनांत झालेले कार्यक्रम
* जयसिंगपूर आणि शिरोळ येथी शाहू महोत्सवात
* कोल्हापूरच्या दसरा महोत्सवात
* कोल्हापूरच्या रंकाळा महोत्सवात
* दिल्ली, गुजरात, कर्नाटक राज्यांत आणि राजस्थानातील माउंट अबू येथील कार्यक्रमांत

## विक्रम
* कोल्हापुरात सतत १३ तासाचा भरतनाट्यमचा एकल नृत्याविष्कार (२९ जुलै २००४)
* कोल्हापुरात सतत ६६ तास एकल नृत्याचा कार्यक्रम (४ ते ७ डिसेंबर २००८)
* एकाच कार्यक्रमात २१०० नर्तिकांना घेऊन १२ मिनिटांचा कार्यक्रम.

वर्ग:इ.स. १९८७ मधील जन्म
वर्ग:मराठी नर्तक
वर्ग:स्त्री चरित्रलेख
ब्रसेल्स विमानतळ

[250 px|इवलेसे|येथून उड्डाण करणारे [डेल्टा एरलाइन्सचे बोइंग ७५७ विमान]]

**ब्रसेल्स विमानतळ**  (, )  हा बेल्जियम देशाच्या ब्रसेल्स शहरामधील प्रमुख विमानतळ आहे. ब्रसेल्स शहराच्या ११ किमी ईशान्येस फ्लांडर्स भागात स्थित असलेला हा विमानतळ २०१३ साली युरोपमधील २५व्या क्रमांकाच्या वर्दळीचा विमानतळ होता. 

दुसऱ्या महायुद्धकाळामध्ये बेल्जियम नाझी जर्मनीच्या अधिपत्याखाली असताना इ.स. १९४० साली नाझींनी हा विमानतळ बांधला. जर्मनीचा पाडाव झाल्यानंतर १९४८ साली बेल्जियम सरकारने हा विमानतळ वापरण्याचे ठरवले व येथे अनेक सुधारणा केल्या. ब्रसेल्स एरलाइन्स ह्या बेल्जियमच्या राष्ट्रीय विमान वाहतूक कंपनीचा मुख्य वाहनतळ येथेच आहे.

## हे सुद्धा पहा 
* ब्रसेल्स शार्लरुआ विमानतळ

## संदर्भ
## बाह्य दुवे
* अधिकृत संकेतस्थळ

वर्ग:बेल्जियममधील विमानतळ
विमानतळ
अबु धाबी आंतरराष्ट्रीय विमानतळ

**अबु धाबी आंतरराष्ट्रीय विमानतळ** (अरबी: مطار أبو ظبي الدولي‎)  हा संयुक्त अरब अमिरातीच्या अबु धाबी शहराजवळील विमानतळ आहे. दुबईखालोखाल अमिरातीमध्ये दुसऱ्या क्रमांकावर असलेला अबु धाबी विमानतळ प्रवासी संख्या, विमान वाहतूक, आर्थिक उलाढाल ह्या सर्व आघाड्यांवर झपाट्याने आगेकूच करत आहे.

२०१४ साली अबु धाबी विमानतळाला मध्य पूर्वेतील तिसऱ्या क्रमांकाचा सर्वोत्तम विमानतळ हा पुरस्कार मिळाला.

## विमानकंपन्या व गंतव्यस्थाने
## संदर्भ
## बाह्य दुवे
* अधिकृत संकेतस्थळ

वर्ग:संयुक्त अरब अमिरातीमधील विमानतळ
वर्ग:अबु धाबी
वर्ग:आंतरराष्ट्रीय विमानतळ
कोटा किनाबालू

**कोटा किनाबालू** (मलाय: Kota Kinabalu; जावी लिपी: کوتا کينا بالو‎; जुने नाव: जेसल्टन) ही मलेशिया देशाच्या साबा राज्याची राजधानी व सगळ्यात मोठे शहर आहे. कोटा किनाबालू शहर बोर्नियो बेटाच्या ईशान्य भागात दक्षिण चीन समुद्राच्या किनाऱ्यावर वसले आहे.

ब्रिटिश वसाहतीने *जेसल्टन* ह्या नावाने वसवलेले कोटा किनाबालू लवकरच उत्तर बोर्नियोमधील एक मोठे व्यापारी केंद्र बनले. दुसऱ्या महायुद्धामध्ये कोटा किनाबालूची मोठ्या प्रमाणावर हानी झाली. युद्धानंतर ब्रिटिश सरकारने येथे झपाट्याने पुनर्बांधणी केली व उत्तर बोर्नियो वसाहतीचे मुख्यालय येथे हलवले. मलेशियाच्या स्वातंत्र्यानंतर कोटा किनाबालू साबा राज्याच्या राजधानीचे शहर बनले.

## बाह्य दुवे
*अधिक्कृत संकेतस्थळ 
*

वर्ग:मलेशियामधील शहरे
कुचिंग

**कुचिंग** (मलाय: Kuching; जावी लिपी:  کوچيڠ) ही मलेशिया देशाच्या सारावाक राज्याची राजधानी व सगळ्यात मोठे शहर आहे. कुचिंग शहर बोर्नियो बेटाच्या उत्तर भागात दक्षिण चीन समुद्राच्या किनाऱ्यावर वसले आहे.

कुचिंग शहर ब्रुनेई साम्राज्याने इ.स. १८२७ मध्ये स्थापन केले. १८ ऑगस्ट १८४२ रोजी जेम्स ब्रूक हा ब्रिटिश उद्योगपती सारावाकचा पहिला गोरा राजा बनला व कुचिंग शहर त्याच्या आधिपत्याखाली आले. दुसऱ्या महायुद्धानंतर सारावाक ब्रिटनच्या स्वाधीन करण्यात आले व मलेशियाच्या स्वातंत्र्यानंतर कुचिंग सारावाकचे राजधानीचे शहर बनले.

## बाह्य दुवे
* उत्तर कुचिंग अधिकृत संकेतस्थळ 
* दक्षिण कुचिंग अधिकृत संकेतस्थळ
* 

वर्ग:मलेशियामधील शहरे
मार्क्सचा परकीयीकरणाचा सिद्धान्त

**कार्ल मार्क्सच्या परकीयीकरणाच्या सिद्धान्तानुसार** लोकांचे त्यांच्या मानवी स्वभावाच्या पैलूंपासून होणारे सामाजिक परकीयीकरण (जर्मन : Entfremdung) हे सामाजिक वर्गांमध्ये विभागलेल्या समाजात जीवन जगण्याचा परिणाम आहे.

वर्ग:समाजशास्त्र
जुगलकिशोर राठी

अमरावतीचे राहणारे **जुगलकिशोर रामचंद्रजी राठी** हे एक मराठी चरित्रलेखक आहेत. त्यांनी लिहिलेली अनेक चरित्रे नागपूरच्या ’नचिकेत प्रकाशन’ने प्रकाशित केली आहेत.  या पुस्तकांचे काही अंश आंतरजालावरहीhttp://nachiketprakashan.com/Pages/ebooks.aspx?NB=  वाचण्यासाठी उपलब्ध आहेत.

## जुगलकिशोर राठी यांनी लिहिलेली चरित्रे आणि अन्य पुस्तके
* आपला तिसरा डोळा 
* आकाशाच्या सावलीत (लघुकथा)
* असामान्य उद्योजिका किरण मुझुमदार शॉ 
* औद्योगिक शिल्पकार घनश्यामदासाजी बिर्ला 
* गाडगेबाबांच्या सहवासात
* डॉ. जगदीशचंद्र बोस
* जमशेदजी टाटा
* राष्ट्रसंत तुकडोजी महाराज
* भारतीय चित्रपट विधाता दादासाहेब फाळके
* अपराजित दारासिंग
* देव माझ्या दारी (ललित)
* भ्रष्टाचाराचा बकासूर 
* अमर पुरुष महाराणा प्रताप
* लिज्जतची यशोगाथा
* सरदार वल्लभभाई पटेल
* धोरणी उद्योजक वालचंद हिराचंद
* झी मिडिया सम्राट सुभाषचंद्र गोयल 
 

वर्ग:मराठी लेखक
थायलंडचे आखात

250 px|इवलेसे|थायलंडच्या आखाताचा नकाशा
**थायलंडचे आखात** (थाई: อ่าวไทย) हा आग्नेय आशियामधील दक्षिण चीन समुद्राचा एक उथळ भाग आहे. थायलंडच्या आखाताच्या भोवताली थायलंड, मलेशिया, कंबोडिया व व्हियेतनाम हे देश आहेत. थायलंडच्या आखाताची सरासरी खोली  तर कमाल खोली  इतकी आहे.

वर्ग:दक्षिण चीन समुद्र
वर्ग:थायलंडचा भूगोल
वर्ग:कंबोडियाचा भूगोल
वर्ग:व्हियेतनामचा भूगोल
वर्ग:मलेशियाचा भूगोल
वर्ग:आखाते
वर्ग:आग्नेय आशिया
सप्तद्वीप

हिंदू पुराणांनुसार ही पृथ्वी **सात द्वीपांनी** बनलेली आहे. 

## सप्तद्वीप 
जंबुप्लक्षाभिधानौच शाल्मलश्च कुशस् तथा | क्रौंचशाकौ पुष्करश्च ते सर्व देवभूमयः || 

अर्थात, जंबू,प्लक्ष,शाल्मल,कुश,क्रौंच,शाक,पुष्कर असे हे द्वीप देवभूमी आहेत. 

वर्ग:पुराणे
कान्हार्ले

**कान्हार्ले** हे भारतातील महाराष्ट्र राज्यातील ठाणे जिल्ह्याच्या मुरबाड तालुक्यातील एक गाव आहे.

## भौगोलिक स्थान
## हवामान
येथील हवामान उन्हाळ्यात फारच उष्ण व दमट असते. हिवाळ्यात शीतल व कोरडे असते. पावसाळ्यात भरपूर प्रमाणात पाऊस पडतो व हवामान समशीतोष्ण व दमट असते.पावसाळ्यात भरपूर पाऊस पडत असल्याने मुख्य खरीप पीक म्हणून भाताची लागवड केली जाते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
# व्हिलेजइन्फो.इन
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/

वर्ग:मुरबाड तालुक्यातील गावे
वर्ग:ठाणे जिल्ह्यातील गावे
विजय यंगलवार

प्रा. विजय गोविंदराव यंगलवार (जन्म : भंगारम तळोधी-चंद्रपूर जिल्हा, ८ एप्रिल १९५३) हे एक मराठी लेखक आहेत.  ते विदर्भातील पद्मशाली समाजाचे आहेत. त्यांनी काही थोर पुरुषांची चरित्रे, आणि या शिवाय काही तीर्थक्षेत्रांची ओळख करून देणारी पुस्तकेही लिहिली आहेत. ते एम.एस्‌सी.(इलेक्ट्रॉनिक्स), एल्‌एल.बी. एल्‌एम्‌आय्‌एस्‌टीई आहेत.  ते जर्मन भाषा शिकले आहेत. संगणकशास्त्राचे काही अभ्यासक्रमही त्यांनी केले आहेत. 

## नोकरी
चंद्रपूरमध्ये ते १९७५-७६ या काळात शाळाशिक्षक होते. १९७६-९५ या काळात सरकारी पॉलिटेक्निकमध्ये इलेकट्रॉनिक्स इंजिनिअरिंग या विषयाचे त्यांनी अध्यापन केले. पुढे ते त्या विद्याशाखेचे ते त्याच संस्थेमध्ये प्रमुख झाले. ३० एप्रिल २०१३ रोजी ते सेवानिवृत्त झाले.

## सामाजिक कार्य आणि लेखन
सामाजिक कार्याची आवड असल्याने ते अनेक संघटनांचे पदाधिकारी झाले.

प्रा. विजय यंगलवार यांनी इलेक्ट्रॉनिक्स पदविका अभ्यासक्रमावर आधारित इलेक्ट्रॉनिक्स विषयाची २५हून अधिक पुस्तके लिहिली आहेत.  विविध वर्तमानपत्रांतून आणि नियतकालिकांतून त्यांनी लेख लिहिले आहेत. तांत्रिक विषयाचे प्राध्यापक असूनही त्यांनी अनेक धार्मिक विषयांवरही लिहिले आहे.

## विजय यंगलवार यांनी लिहिलेली पुस्तके
* आधुनिक काळातील संतांची मांदियाळी (गजानन महाराज, गाडगेबाबा, तुकडोजी, साईबाबा, स्वामी समर्थ आणि दोन संत यांचा परिचय)
* संत एकनाथ
* श्री क्षेत्र कन्याकुमारी दर्शन
* श्री गणेश माहात्म्य
* गो माहात्म्य सांगणारी गो-सूक्ते 
* देवस्वरूपा कामधेनु (वैज्ञानिक)
* राष्ट्र नेते नरेंद्र मोदी
* नागपूर दर्शन
* देवर्षी नारद
* पंचगव्य औषधोपचार
* श्री क्षेत्र पंढरपूर दर्शन
* पद्मशाली यशोगाथा 
* पंथ प्रदर्शक संत
* वायुकन्या पी. टी. उषा
* श्री क्षेत्र पैठण दर्शन 
* भक्तीचा ध्वज उभारणाऱ्या महिला संत : जनाबाई, मुक्ताई, कान्होपात्रा, मीराबाई, बहिणाबाई.
* वस्त्रोद्योगाचे प्रणेते भावना ऋषी
* भारतीय ऑलिम्पिक वीर 
* भारतीय नोबेल विजेते 
* भारतीय परमवीर
* भारताची राष्ट्रीय प्रतीके 
* मराठी ज्ञानपीठ विजेते 
* महर्षी भृगू
* महर्षी अभियंता - मो.(क्षगुंडम) विश्वेश्वरैय्या 
* भक्तीचा ध्वज उभारणाऱ्या महिला संत 
* श्री क्षेत्र मार्कण्डा देव 
* मृत्युंजय मार्कंडेय ऋषी
* मोक्षप्राप्ती
* विकासाचा झंझावात (नरेंड्र मोदींवरील पुस्तक)
* आदि शंकराचार्य श्रीक्षेत्र कालडी दर्शन सह 
* श्री क्षेत्र शेगाव दर्शन
* शिर्डीचे साईबाबा
* Basic Electronics for First Year Diploma (लेखक : यंगलवार आणि तीन सहलेखक)

वर्ग:मराठी लेखक
वर्ग:इ.स. १९५३ मधील जन्म
बाळकडू (चित्रपट)

**बाळकडू** हा २०१५ साली प्रदर्शित झालेला एक मराठी चित्रपट आहे. हा चित्रपट शिवसेनेचे दिवंगत नेते बाळ ठाकरे ह्यांच्या आदर्शांवर आधारित आहे.

## बाह्य दुवे
*
*संपूर्ण माहिती

वर्ग:बाळ ठाकरे
अहोरात्र

**अहोरात्र** हिंदू कालमापनातील एक संकल्पना आहे. मनुष्यांचे एक वर्ष म्हणजे देवांचा एक दिवस मनाला जातो. त्यावरून उत्तरायण म्हणजे देवांचा दिवस आणि दक्षिणायन म्हणजे देवांची एक रात्र होय. देवांचा एक दिवस व रात्र मिळून एक अहोरात्र होते.एक अहोरात्र म्हणजे एक मनुष्य वर्ष होय,

वर्ग:हिंदू कालमापन
वाधोणा (निःसंदिग्धीकरण)

वाढोणा नावाची अनेक गावे महाराष्ट्रात आहेत.  त्यांपैकी काही अशी :-
* वाढोणा (काटोल तालुका, नागपूर जिल्हा)
* वाढोणा खुर्द (उदगीर तालुका, लातूर जिल्हा)
* वाढोणा बुद्रुक (उदगीर तालुका, लातूर जिल्हा)
* वाढोणा बुद्रुक (आर्वी तालुका, वर्धा जिल्हा)
* वाढोणा बुद्रुक (राळेगाव तालुका, यवतमाळ जिल्हा)
* वाढोणा बुद्रुक, कलमेश्वर, नागपूर जिल्हा
* वाढोणा (तर्फे) [आर्वी तालुका, [वर्धा जिल्हा)
* वाढोणा (ठाकरे), वर्धा जिल्हा
* वाढोणा (धामणगाव रेल्वे तालुका, अमरावती जिल्हा)
* वाढोणा (नागभीड तालुका, चंद्रपूर जिल्हा)
* वाढोणा (नारखेड तालुका, नागपूर जिल्हा)
* वाढोणा (परतूर तालुका, जालना जिल्हा) 
* वाढोणा बाजार (Wadhona BZ), राळेगाव तालुका, [यवतमाळ जिल्हा) 
* वाढोणा ([भोकरदन तालुका, जालना जिल्हा)
* वाढोणा रहिमाबाद, अमरावती जिल्हा 
* वाढोणा (रामनाथ)/नांदगाव खुर्द - अमरावती जिल्हा
* वाढोणा (राळेगाव तालुका, यवतमाळ जिल्हा)
* वाढोणा (सेनगाव तालुका, हिंगोली जिल्हा)
* वाढोणा (हिमायतनगर), नांदेड जिल्हा. (या गावात एक पुरातन परमेश्वर मंदिर आहे). 
* झाडगाव वाढोणा (राळेगाव तालुका, यवतमाळ जिल्हा)

वर्ग:निःसंदिग्धीकरण पाने
महायुग

कृतयुग, त्रेतायुग, द्वापरयुग आणि कलियुग यांच्या एकत्रित समुदायाला महायुग म्हणतात. एका महायुगामध्ये सर्वसाधारण ४३.२ लक्ष वर्षे असतात, असे सांगितले जाते.

वर्ग:हिंदू पंचांग
पक्ष (कालमापन)

चांद्र मासाच्या पंधरा-पंधरा तिथ्यांचे जे दोन विभाग आहेत, त्यांना 'पक्ष' म्हणतात.

## शुक्लपक्ष 
मासाप्रारंभी प्रतिपदेपासून पोर्णिमा समाप्तीपर्यंत पंधरा तिथ्यांचा शुक्लपक्ष किंवा शुद्धपक्ष होय.

## कृष्णपक्ष 
पौर्णिमेनंतरच्या प्रतिपदेपासून अमावस्या समाप्तीपर्यंत पंधरा तिथ्यांचा कृष्णपक्ष किंवा वद्यपक्ष होय.

वर्ग:हिंदू कालमापन
राधामोहन सिंह

**राधामोहन सिंह** (१ सप्टेंबर, १९४९ - ) भारताचे भूतपूर्व कृषीमंत्री आहेत. हे २०१४-२०१९ दरम्यान मंत्रीपदावर होते.

वर्ग:भारतीय कृषीमंत्री
वर्ग:इ.स. १९४९ मधील जन्म
वर्ग:पुरुष चरित्रलेख
वर्ग:१८ वी लोकसभा सदस्य
वर्ग:पूर्वी चंपारणचे खासदार
रायझन

**रायझन** () हे रशिया देशाच्या रायझन ओब्लास्तचे मुख्यालय व सर्वात मोठे शहर आहे. रायझन शहर रशियाच्या पश्चिम भागात ओका नदीच्या किनाऱ्यावर मॉस्कोच्या १९६ किमी आग्नेयेस वसले आहे. २०१० सालच्या गणनेनुसार येथील लोकसंख्या ५.२४ लाख इतकी होती.

सोव्हिएत काळात झपाट्याने वाढलेले रायझन हे सध्या रशियामधील एक प्रमुख औद्योगिक शहर आहे.

## हे सुद्धा पहा
*रशियामधील शहरांची यादी

## बाह्य दुवे 
* अधिकृत संकेतस्थळ 
*

वर्ग:रशियामधील शहरे
ओका नदी

**ओका** () ही मध्य रशियामधील एक प्रमुख नदी आहे. वोल्गाच्या मुख्य उपनद्यांपैकी एक असणारी ओका नदी रशियाच्या ओरियोल, तुला, कालुगा, मॉस्को, रायझन, व्लादिमिर व निज्नी नॉवगोरोद ह्या विभागांमधून वाहते व निज्नी नॉवगोरोद शहरामध्ये वोल्गाला मिळते. मॉस्को शहरामधून वाहणारी मोस्कवा नदी ही ओकाची एक उपनदी आहे. 

ओरियोल, कालुगा, कोलोम्ना, रायझन व निज्नी नॉवगोरोद ही ओका नदीच्या काठांवर वसलेली प्रमुख शहरे आहेत.

## बाह्य दुवे
*नेव्हा नदी

वर्ग:रशियामधील नद्या
मोस्कवा नदी

[250 px|इवलेसे|[भारत व रशियाने एकत्रितपणे विकसित केल्या गेलेल्या ब्राह्मोस क्षेपणास्त्राचे नाव ब्रह्मपुत्रा व मोस्कवा नद्यांवरून ठेवण्यात आले आहे.]]
**मोस्कवा** () ही पश्चिम रशियामधील एक लहान नदी आहे. ओका नदीची एक उपनदी असणारी मोस्कवा मॉस्को शहराच्या सुमारे १४० किमी पश्चिमेस उगम पावते, रशियाच्या स्मोलेन्स्क व मॉस्को ओब्लास्त ह्या विभागांमधून वाहते व कोलोम्ना शहरामध्ये ओका नदीला मिळते. 

१९३७ साली बांधण्यात आलेल्या मॉस्को कालव्याद्वारे मोस्कवा वोल्गा नदीसोबत जोडण्यात आली आहे.
## बाह्य दुवे
*[एन्सायक्लोपीडिया](https://en.wikisource.org/wiki/The_Encyclopedia_Americana_(1920)/Moskva)

वर्ग:रशियामधील नद्या
वर्ग:मॉस्को
क्युबन क्रांती

[250 px|इवलेसे|[चे गेवारा व फिदेल कास्त्रो (१९६१)]]
**क्युबन क्रांती** () ही क्यूबा देशामध्ये फिडेल कॅस्ट्रोने हुकुमशहा फुल्गेन्स्यो बतिस्ताच्या विरुद्ध चालवलेली एक लष्करी चळवळ होती. 

मार्च १९५२ मध्ये माजी राष्ट्राध्यक्ष फुल्गेन्स्यो बतिस्ता ह्याने एका लष्करी बंडामध्ये क्यूबाची सत्ता बळकावली व तेथे आपली हुकूमशाही प्रस्थापित केली. त्याच्या कम्युनिस्टविरोधी धोरणांमुळे बतीस्ता अमेरिकेचा पाठिंबा मिळवण्यात यशस्वी झाला परंतु क्यूबाच्या जनतेमध्ये त्याच्याविरुद्ध असंतोष पसरू लागला. फिडेल व राउल कॅस्ट्रो या दोघा भावांनी चे गव्हेरा या क्रांतीकारकाच्या मदतीमुळे लहान फौज तयार करून बतिस्ताच्या सैन्याशी गनिमी काव्याने लढा देण्याचे प्रयत्‍न सुरू केले. सुरूवतीला त्यांना बरेचदा अपयश आल्यानंतर त्यांनी मेक्सिकोमध्ये पळ काढला व तेथून हा लढा चालू ठवला. १ जानेवरी १९५९ रोजी बतिस्ताने डॉमिनिकन प्रजासत्ताकमध्ये पलायन केले. फिडेल कॅस्ट्रोच्या सेनेने संपूर्ण क्यूबावर ताबा मिळवून सशस्त्र लढा संपुष्टात आणला. तेव्हापासून ते थेट २००६ सालापर्यंत क्यूबाची सूत्रे फिडेल कॅस्ट्रोच्या हातात राहिली.  

२६ जुलै १९५३ ते १ जानेवारी १९५९ दरम्यान चाललेल्या ह्या चळवळीची परिणती बतिस्ताची सत्ता उलथवण्यात झाली. फिडेल कॅस्ट्रोने स्थापन केलेली *२६ जुलै चळवळ* ह्या संस्थेचे कालांतराने क्यूबा कम्युनिस्ट पक्ष ह्या साम्यवादी संघटनेमध्ये रूपांतर झाले.

क्रांती
त्शेरिंग तोब्गे

[250 px|इवलेसे|तोब्गे व [भारताचे पंतप्रधान नरेंद्र मोदी काठमांडू येथील १८व्या सार्क शिखर परिषदेदरम्यान]]
**त्शेरिंग तोब्गे** ( १९ सप्टेंबर १९६५) हा भूतान देशाचा विद्यमान पंतप्रधान आहे. तो जुलै २०१३ पासून पंतप्रधानपदावर आहे.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ 

वर्ग:भूतानचे पंतप्रधान
वर्ग:पुरुष चरित्रलेख
राउल कास्त्रो

**राउल मोदेस्तो कास्त्रो रुझ** (; जन्म: ३ जून १९३१) हा क्युबा देशाचा विद्यमान राष्ट्राध्यक्ष आहे. फेब्रुवारी २००८ पासून राष्ट्राध्यक्षपदावर असलेला कास्त्रो २००६ ते २००८ दरम्यान कार्यवाहू राष्ट्राध्यक्ष होता. राउल कास्त्रो क्युबा कम्युनिस्ट पक्षाचा सरचिटणीस देखील आहे.

क्युबन क्रांतीकारी व प्रदीर्घ काळादरम्यानचा राष्ट्राध्यक्ष फिदेल कास्त्रो ह्याचा धाकटा भाऊ असलेला राउल कास्त्रो १९५० च्या दशकापासून क्युबामधील सर्वात बलाढ्य नेत्यांपैकी एक राहिला आहे. तो १९५९ ते २००८ दरम्यान क्युबाचा लष्करप्रमुख व संरक्षणमंत्री होता.

डिसेंबर १९७६ पासून क्युबाचा राष्ट्राध्यक्ष राहिलेल्या फिदेल कास्त्रोला जुलै २००६ मध्ये आजारपणामुळे अचानक सत्ता सोडावी लागली. त्याने राउल कास्त्रोला कार्यवाहू राष्ट्राध्यक्षपदावर नेमले. फेब्रुवारी २००८ मध्ये कम्युनिस्ट पक्षाच्या कार्यकारिणीने राउलची अधिकृतपणे राष्ट्राध्यक्षपदावर निवड केली. त्याच्या कार्यकाळामध्ये डिसेंबर २०१४ मध्ये क्युबा व अमेरिका देशांनी १९६१ पासून बंद असलेले राजनैतिक संबंध पुनर्प्रस्थापित केले.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*व्यक्तिचित्र 

वर्ग:क्युबाचे राष्ट्राध्यक्ष
वर्ग:पुरुष चरित्रलेख
इंगोलश्टाट

**इंगोलश्टाट** () हे जर्मनी देशाच्या बायर्न ह्या राज्यातील एक शहर आहे. हे शहर जर्मनीच्या दक्षिण भागात डॅन्यूब नदीच्या काठावर वसले असून ते म्युनिक महानगराचा भाग आहे.

ऑडी ह्या प्रसिद्ध जर्मन वाहन उत्पादक कंपनीचे मुख्यालय येथेच स्थित आहे.

## हे सुद्धा पहा 
*जर्मनीमधील शहरांची यादी

## बाह्य दुवे 
* अधिकृत संकेतस्थळ
* 

वर्ग:जर्मनीमधील शहरे
भोजपुरी भाषा

**भोजपुरी** ही भारत देशामधील एक बोलीभाषा आहे. हिंद-आर्य भाषासमूहामधील भोजपुरी भाषा प्रामुख्याने उत्तर प्रदेश, झारखंड व बिहार राज्यांत तसेच पूर्व नेपाळमध्ये वापरली जाते. इतरत्र भोजपुरी भाषा गयाना, सुरिनाम, फिजी व मॉरिशस ह्या देशांमध्ये देखील वापरात आहे.

पण जवळपास ८ कोटी लोकांची मातृभाषा असून देखील या भाषेला भारतामध्ये अधिकृत भाषा म्हणून मान्यता नाही. अलीकडेच या भाषेला मान्यता मिळावी म्हणून आंदोलने होत आहेत..

## बाह्य दुवे
*मानवी हक्कांचा भोजपुरीमध्ये जाहीरनामा

वर्ग:हिंद-आर्य भाषासमूह
वर्ग:भारतामधील भाषा
अब्दुल्ला यामीन

**अब्दुल्ला यामीन अब्दुल गायूम** (दिवेही: އަބްދުﷲ ޔާމީން އަބްދުލް ގައްޔޫމް;  २१ मे १९५९) हा मालदीव देशाचा विद्यमान राष्ट्राध्यक्ष आहे. तो नोव्हेंबर २०१३ पासून राष्ट्राध्यक्षपदावर आहे.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ 

वर्ग:मालदीवचे राष्ट्राध्यक्ष
वर्ग:चित्र हवे
वर्ग:पुरुष चरित्रलेख
मायकेल हिगिन्स

**मायकेल डॅनियेल हिगिन्स** (१८ एप्रिल, इ.स. १९४१ - ) हे आयर्लंड ह्या देशाचे  विद्यमान राष्ट्राध्यक्ष आहे.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:आयर्लंडचे राष्ट्राध्यक्ष
जोन एन्रिक व्हिव्हेस सिचिल्या

''''''  हे आंदोरा ह्या देशाचे  विद्यमान राष्ट्राध्यक्ष आहे.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:आंदोराचे राष्ट्राध्यक्ष
वर्ग:विस्तार विनंती
वर्ग:इ.स. १९४९ मधील जन्म
वर्ग:पुरुष चरित्रलेख
दक्षिण आशियाई प्रादेशिक सहकार संघटना

**दक्षिण आशियाई प्रादेशिक सहकार संघटना** (South Asian Association for Regional Cooperation (SAARC); संक्षिप्त नाव: **सार्क**) ही दक्षिण आशिया खंडामधील ८ देशांची एक आर्थिक व राजकीय सहयोग संघटना आहे. अमेरिका व चीन खालोखाल सार्क सदस्य राष्ट्रांची एकत्रित अर्थव्यवस्था जगात तिसऱ्या क्रमांकावर असून जगातील लोकसंख्येच्या २१ टक्के लोक सार्क क्षेत्रामध्ये राहतात. भारत हा सार्कमधील सर्वात बलाढ्य देश आहे.

सध्या दक्षिण आशियामधील ८ देश सार्कचे सदस्य आहेत. ६ जानेवारी २००६ रोजी सार्क सदस्य राष्ट्रांनी प्रादेशिक व्यापाराला चालना देण्यासाठी दक्षिण आशियाई मुक्त व्यापार कराराची निर्मिती केली.

## इतिहास 
सार्क संघटनेची कल्पना १९५०च्या दशकात Asian Relations Conference मध्ये मूळ  धरू लागली. १९७०च्या दशकात बांगलादेश, भूतान, भारत, मालदीव, नेपाल, पाकिस्तान, श्रीलंका आणि अफगाणिस्तान या देशांनी एकत्रपणे व्यापार व सहकार हेतू एका संस्थेची गरज भासू लागली. दक्षिण आशियामध्ये आर्थिक व सामाजिक प्रगती  करण्याच्या उद्देशाने तसेच सांस्कृतिक विकास व विकसनशील देशाबरोबर सहकार्य करण्यासाठी सार्क संघटना  उभारण्यात आली.

## सद्यस्थिती 
आजतागायत संघटनेच्या १८ शिखर परिषदा पार पडल्या आहेत. सार्कच्या सदस्य राष्ट्रांनी नियमित एकत्र येणे अपेक्षित असताना तीस वर्षांत फक्त १८ वेळा ते एकत्र आले, यातून सार्कचे अपयश अधोरेखित होते. २०१६ मध्ये पाकिस्तान येथे होणारी १९ वी शिखर परिषद भारतासह बांग्लादेश, भूतान, अफगाणिस्तान यांनी बहिष्कार टाकल्याने रद्द झाली. याला उरी येथे झालेल्या दहशतवादी हल्ल्याची पार्श्वभूमि होती.
### अपयशाची कारणे 
सर्वप्रथम सार्कच्या अयशस्वीतेचे विश्लेषण करणे संयुक्तिक ठरेल. लोकसंख्या, संसाधने, लष्करी सामथ्र्य, आर्थिक आणि तंत्रज्ञानात्मक विकास, भौगोलिक स्थान या सर्व बाबी लक्षात घेता भारत आणि इतर सार्क देशांमध्ये प्रचंड विषमता आहे. दक्षिण आशियायी प्रदेश हा गुंतागुंतीच्या आíथक व राजकीय ऐतिहासिक पाश्र्वभूमीबरोबरच जागतिक स्तरावर अधिक गरीब लोकसंख्या व तीव्र राजकीय अस्थिरता असणारा प्रदेश आहे. हीच बाब सार्क देशांच्या द्विपक्षीय संबंधांमधील सर्वात मोठा अडथळा ठरते. सार्क सनदेनुसार द्विपक्षीय वादग्रस्त मुद्दे सार्क परिषदेमध्ये उपस्थित केले जाऊ नयेत, अशी ठळक तरतूद आहे. परंतु गेल्या तीस वर्षांच्या सार्कच्या वाटचालीवर दृष्टिक्षेप टाकल्यास ताणलेले द्विपक्षीय संबंध हा सार्कच्या यशस्वीतेमधील मोठा अडथळा ठरत आहे. यामध्ये १९४७-४८ पासून असणारी भारत-पाक यातील शत्रुत्वाची भावना, विश्वासाची कमतरता सार्कच्या अपयशाचे मूळ आहे.

## बाह्य दुवे 
*अधिकृत संकेतस्थळ

## संदर्भ 
वर्ग:आंतरराष्ट्रीय संघटना
वर्ग:दक्षिण आशिया
आलासान वातारा

**आलासान वातारा** (; १ जानेवारी १९४२) हा आफ्रिकेतील आयवरी कोस्ट देशाचा विद्यमान राष्ट्राध्यक्ष आहे. पेशाने अर्थतज्ञ असलेला वातारा डिसेंबर २०१० मध्ये राष्ट्राध्यक्षपदावर आला. ह्यापूर्वी वातारा १९९० ते १९९३ दरम्यान आयवरी कोस्टचा पंतप्रधान होता. १९६८ ते १९७३ दरम्यान वातारा आंतरराष्ट्रीय नाणेनिधीमध्ये कर्मचारी होता.

## हेही पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
*अधिकृत संकेतस्थळ 

वर्ग:आयवरी कोस्टचे राष्ट्राध्यक्ष
वर्ग:पुरुष चरित्रलेख
डोनल्ड रामोटार

**डोनल्ड रामोटार**  (२२ ऑक्टोबर, इ.स. १९५० - ) हे गयाना देशाचे भूतपूर्व राष्ट्राध्यक्ष आहे. हे २०११ ते २०१५ दरम्यान सत्तेवर होते.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:गयानाचे राष्ट्राध्यक्ष
वर्ग:इ.स. १९५० मधील जन्म
वर्ग:पुरुष चरित्रलेख
जोसेफ कबिला

**जोसेफ कबिला काबांगे** (५ जून, इ.स. १९७१ - ) हे कॉंगोचे लोकशाही प्रजासत्ताक ह्या देशाचे  विद्यमान राष्ट्राध्यक्ष आहे.

ऑक्टोबर 2021 मध्ये, जोसेफ काबिला यांनी जोहान्सबर्ग विद्यापीठात त्यांच्या पदवी प्रबंधाचा बचाव केला. त्यांच्या पाच वर्षांच्या अभ्यासाच्या शेवटी त्यांना राज्यशास्त्र आणि आंतरराष्ट्रीय संबंधांमध्ये पदव्युत्तर पदवी प्रदान करण्यात आली.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:काँगोचे लोकशाही प्रजासत्ताकचे राष्ट्राध्यक्ष
वर्ग:इ.स. १९७१ मधील जन्म
निकोलस लिव्हरपूल

**निकोलस लिव्हरपूल** (९ सप्टेंबर, इ.स. १९३४ - )  हे डॉमिनिका ह्या देशाचे भूतपूर्व राष्ट्राध्यक्ष आहेत. लिव्हरपूल २ ऑक्टोबर, इ.स. २००३ ते १३ सप्टेंबर, इ.स. २०१२ दरम्यान सत्तेवर होते.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:डॉमिनिकाचे राष्ट्राध्यक्ष
वर्ग:इ.स. १९३४ मधील जन्म
वर्ग:इ.स. २०१५ मधील मृत्यू
वर्ग:पुरुष चरित्रलेख
बोरुत पहोर

''''''  हे स्लोव्हेनिया ह्या देशाचे राष्ट्राध्यक्ष होते.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:स्लोव्हेनियाचे राष्ट्राध्यक्ष
वर्ग:पुरुष चरित्रलेख
वर्ग:इ.स. १९६३ मधील जन्म
तिग्रान सर्गस्यान

**तिग्रान सर्गस्यान** (आर्मेनियन: Տիգրան Սարգսյան;  २९ जानेवारी १९६०) हा आर्मेनिया देशामधील एक अर्थतज्ञ व देशाचा माजी पंतप्रधान आहे. तो एप्रिल २००८ ते एप्रिल २०१४ दरम्यान पंतप्रधानपदावर होता. त्यापूर्वी १९९८ ते २००८ ह्या काळामध्ये सर्गस्यान आर्मेनिया सेंट्रल बँकेचा चेरमन होता.

वर्ग:आर्मेनियाचे पंतप्रधान
वर्ग:पुरुष चरित्रलेख
एन्डा केनी

''''''  हे आयर्लंड ह्या     देशामधील एक राजकारणी असुन् ते ह्या देशाचे  पंतप्रधान होती.

वर्ग:आयर्लंडचे पंतप्रधान
वर्ग:स्त्री चरित्रलेख
वर्ग:पुरुष चरित्रलेख
सली बेरिशा

**सली बेरिशा** (आल्बेनियन:  Sali Berisha;  १५ ऑक्टोबर १९४४) हा एक आल्बेनियन राजकारणी , आल्बेनियाचा दुसरा राष्ट्राध्यक्ष व माजी पंतप्रधान आहे. पेशाने हृदयरोगतज्ञ असलेला बेरिशा १९९२ ते १९९७ दरम्यान राष्ट्राध्यक्षपदावर तर २००५ ते २०१३ दरम्यान पंतप्रधानपदावर होता.

## बाह्य दुवे
वर्ग:आल्बेनियाचे राष्ट्राध्यक्ष
वर्ग:आल्बेनियाचे पंतप्रधान
वर्ग:पुरुष चरित्रलेख
बेबी शकुंतला

**बेबी शकुंतला** (जन्म : १७ नोव्हेंबर, इ.स. १९३२ -  - कोल्हापूर, १८ जानेवारी, इ.स. २०१५) या मराठी-हिंदी चित्रपटांत काम करणाऱ्या आघाडीच्या अभिनेत्री होत्या.  त्यांचे चित्रपटांत येण्यापूर्वीचे नाव **शकुंतला महाजन** आणि लग्नानंतरचे नाव **उमादेवी खंडेराव नाडगोंडे** होते. महाजन कुटुंबातील त्या एकमेव कन्या होत्या. वडील छापखान्यात नोकरीला होते .प्रभात स्टुडियोचे मालक दामले हे त्यांच्या आईचे नातेवाईक होते.  त्यांनी विचारणा केल्यामुळे (बेबी)शकुंतला सिनेमात आल्या. इ.स. १९५४ साली बसर्गे (गडहिंग्लज तालुका) येथील इनामदार असलेले श्रीमंत बाबासाहेब नाडगोंडे यांच्याशी त्यांचा विवाह झाला.

प्रभात फिल्म कंपनीच्या ’दहा वाजता’ या पहिल्या चित्रपटातील बालकलाकाराच्या भूमिकेने त्यांच्या अभियनय कारकिर्दीस १९४२ मध्ये सुरुवात झाली़. त्यांनी आपल्या आयुष्यात ६० मराठी आणि ४० हिंदी चित्रपटांत भूमिका केल्या होत्या. रसिक एकवेळ आख्खा ’रामशास्त्री’ चित्रपट विसरतील, पण त्यातील खणाचा परकर आणि चोळी परिधान केलेली चिमुरडी काकूबाई आणि तिने झोकात पेश केलेले ते अजरामर ’दोन घडीचा डाव’ हे गाणे कधीही विसरणार नाहीत.

बेबी शकुंतला यांनी भालजी पेंढारकर, अनंत माने, दिनकर डी. पाटील, किशोर शाहू, बिमल रॉय, व्ही. शांताराम, केदार शर्मा, बिमल रॉय आणि बी.आर. चोप्रा यांच्यासारख्या नामवंत दिग्दशर्कांच्या हाताखाली काम केले आहे. बेबी शकुंतला यांच्या ’अबोली’ आणि ’चिमणीपाखरे’ या चित्रपटांतील भूमिका अविस्मरणीय आहेत. पी.एल अरोरा यांनी काढलेल्या ’परदेस’मध्ये बेबी शकुंतला या मधुबालाबरोबर सहनायिका होत्या. किशोरकुमारची नायिका म्हणून त्या ’फरेब’ आणि ’लहरें’मध्ये चमकल्या. अप्रतिम सौंदर्य आणि शालीन अभिनय हे बेबी शकुंतला यांचे वैशिष्ट्य होते.  मनात आणले असते तर त्या आणखी कित्येक वर्षे चित्रपटसृष्टी गाजवीत राहिल्या असत्या. पण सुमारे १०० चित्रपटांत कामे करून त्यांनी विवाहानंतर वयाच्या अवघ्या २२व्या वर्षी चित्रपटसंन्यास घेतला.

## बेबी शकुंतला यांची भूमिका असलेले चित्रपट
* अखेर जमलं
* अबोली
* कमल के फूल (हिंदी)
* कलगीतुरा
* चिमणी पाखरे
* छत्रपती शिवाजी
* छमाछम (हिंदी)
* झमेला (हिंदी)
* तारामती
* दहा वाजता 
* नन्हे-मुन्ने (हिंदी)
* परदेस (हिंदी)
* पिया मिलन (हिंदी)
* पूजा (हिंदी)
* फ़रेब (हिंदी)
* बचपन (हिंदी)
* बच्चोंका खेल (हिंदी)
* बिंदियॉं
* बिरान बहू (हिंदी)
* बेबी
* भाग्यवान
* मायबहिणी
* मायाबाजार
* मी दारू सोडली
* मूठभर चणे
* मोती (हिंदी)
* रामशास्त्री
* लहरें (हिंदी)
* शारदा
* शिकायत (हिंदी)
* श्रीकृष्ण दर्शन
* संत बहिणाबाई
* संत भानुदास
* सपना (हिंदी)
* सीता स्वयंवर
* सौभाग्य

## पुरस्कार
* महाराष्ट्र राज्य सरकारने १९६६ मध्ये केलेला विशेष सन्मान. त्यावेळी बेबी शकुंतला इतक्या सुंदर दिसत होत्या की तत्कालीन सांस्कृतिक खात्याचे मंत्री प्रमोद नवलकर उद्‌गारले की "या कितीही वृद्ध झाल्या तरी सौंदर्यस्पर्धेत पहिल्या येतील."
* अखिल भारतीय मराठी चित्रपट महामंडळाचा कलाभूषण पुरस्कार
* कोल्हापूरवासीयांकडून करवीरभूषण पुरस्कार
* विविध संस्थांचे जीवनगौरव पुरस्कार

’

वर्ग:मराठी चित्रपट अभिनेत्री
वर्ग:इ.स. १९३२ मधील जन्म
वर्ग:इ.स. २०१५ मधील मृत्यू
वर्ग:स्त्री चरित्रलेख
वर्ग:मराठी अभिनेत्री
वर्ग:हिंदी चित्रपट अभिनेत्री
योहाना सिग्युरोआर्तोहतिर

**योहाना सिग्युरोआर्तोहतिर** (आइसलॅंडिक: Jóhanna Sigurðardóttir;  ४ ऑक्टोबर १९४२) ही युरोपामधील आइसलॅंड देशाची माजी पंतप्रधान आहे. ती फेब्रुवारी २००९ ते मे २०१३ दरम्यान पंतप्रधानपदावर होती.

## बाह्य दुवे 
*ब्लॉग 

वर्ग:आइसलँडचे पंतप्रधान
वर्ग:स्त्री चरित्रलेख
नोरोडोम सिहामोनी

**नोरोडोम सिहामोनी**  हे कंबोडिया ह्या देशाचे  विद्यमान राष्ट्राध्यक्ष आहे.

## हे सुद्धा पहा 
* जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
* अधिकृत संकेतस्थळ

वर्ग:कंबोडियाचे राष्ट्राध्यक्ष
वर्ग:कंबोडियन बौद्ध
वर्ग:इ.स. १९५३ मधील जन्म
वर्ग:पुरुष चरित्रलेख
आर्तुर रसिझादे

**आर्तुर रसिझादे** (अझरबैजानी: Artur Tahir oğlu Rasizadə;  २६ फेब्रुवारी १९३५) हा अझरबैजान देशाचा विद्यमान पंतप्रधान आहे. तो नोव्हेंबर २००३ पासून राष्ट्राध्यक्षपदावर आहे.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

वर्ग:अझरबैजानचे पंतप्रधान
वर्ग:पुरुष चरित्रलेख
जोंगखा भाषा

250 px|इवलेसे|भूतानमधील भाषा
**जोंगखा** (Dzongkha) ही दक्षिण आशियातील भूतान ह्या देशाची राष्ट्रभाषा आहे. ही चिनी-तिबेटी भाषासमूहाच्या तिबेटी गटातील एक प्रमुख भाषा आहे. जोंगखा भाषा सिक्किमीसोबत मिळतीजुळती आहे.

## हे सुद्धा पहा 
* जगातील भाषांची यादी

## बाह्य दुवे
*जोंगखा-इंग्लिश शब्दकोश

वर्ग:चिनी-तिबेटी भाषासमूह
भा
वर्ग:जोंगखा भाषा
होविक अब्राहम्यान

**होविक अब्राहम्यान** (आर्मेनियन: Հովիկ Աբրահամյան;  २४ जानेवारी १९५८) हा कॉकेशस भागातील आर्मेनिया देशाचा विद्यमान पंतप्रधान आहे. तो १३ एप्रिल २०१४ पासून पंतप्रधानपदावर आहे.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:आर्मेनियाचे पंतप्रधान
वर्ग:पुरुष चरित्रलेख
इक्वेटोरीयल गिनीचा ध्वज

**इक्वेटोरीयल गिनी** देशाचा नागरी ध्वज हिरव्या, पांढऱ्या व लाल रंगांच्या तीन आडव्या पट्ट्यांपासून बनला आहे व त्याच्या डाव्या बाजूला निळ्य रंगाचा एक त्रिकोण आहे. पांढऱ्या आडव्या पट्ट्याच्या मधोमध देशाचे चिन्ह दर्शवले आहे.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
इरिट्रियाचा ध्वज

**इरिट्रिया** देशाचा नागरी ध्वज हिरव्या, लाल व निळ्या रंगांच्या तीन त्रिकोणांपासून बनला आहे व लाल त्रिकोणाच्या मधोमध सोनेरी रंगाने एक ऑलिव्हची फांदी दाखवली आहे.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
आंतोनी मार्ती

''''''  हे आंदोरा ह्या     देशामधील एक राजकारणी असुन् ते ह्या देशाचे  पंतप्रधान होती.

वर्ग:आंदोराचे पंतप्रधान
वर्ग:पुरुष चरित्रलेख
तियोदोरो ओबियांग एन्गेमा एम्बासोगो

**तियोदोरो ओबियांग एन्गेमा एम्बासोगो** (स्पॅनिश: Teodoro Obiang Nguema Mbasogo;  ६ जून १९४२) हा मध्य आफ्रिकेतील इक्वेटोरीयल गिनी देशाचा विद्यमान राष्ट्राध्यक्ष व हुकुमशहा आहे. १९७९ साली ओबियांगने तत्कालीन राष्ट्राध्यक्ष फ्रान्सिस्को मासियास एन्गेमा ह्याला एका लष्करी बंडाद्वारे सत्तेवरून हाकलवून लावले. तेव्हापासून ओबियांग इक्वेटोरीयल गिनीच्या राष्ट्रप्रमुखपदावर आहे.

ओबियांग सत्तेवर आल्यापासून अनेक अध्यक्षीय निवडणुकांमध्ये विजयी झाला आहे परंतु त्या सर्व निवडणुकांमध्ये मोठ्या प्रमाणावर मतांची अफरातफर झाली असा दावा आंतरराष्ट्रीय समुदायाने केला आहे. अनेक अमेरिकन वृत्तपत्रांनी त्याची *आफ्रिकेमधील सर्वात वाईट हुकुमशहा* अशी निंदा केली आहे. त्याच्यावर भ्रष्टाचार, मानवी हक्कांचे उल्लंघन इत्यादी अनेक आरोप केले गेले आहेत.

नोव्हेंबर 2021 मध्ये, Teodoro Obiang Nguema Mbasogo यांची त्यांच्या पक्षाच्या काँग्रेसमध्ये 2023च्या निवडणुकीत सहाव्या टर्मसाठी उमेदवार म्हणून नियुक्ती करण्यात आली.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
*प्रसार मंत्रालय

वर्ग:इक्वेटोरीयल गिनीचे राष्ट्राध्यक्ष
श्री विधुशेखर भारती

**श्री विधुशेखर भारती** हे शृंगेरीच्या शारदा पीठाचे ३७ वे भावी शंकराचार्य आहेत. त्यांचा जन्म सन १९९३ मध्ये झाला. त्यांचे संन्यासापूर्वीचे नाव कुप्प वेंकटेश्वर प्रसाद शर्मा असे आहे.

वर्ग:शंकराचार्य
वर्ग:इ.स. १९९३ मधील जन्म
वर्ग:हिंदू आचार्य
वर्ग:पुरुष चरित्रलेख
मौजे पुर्ये तर्फे देवळे

## मौजे पुर्ये 
मौजे पुर्ये हे रत्‍नागिरी  जिल्ह्याच्या संगमेश्वर तालुक्यातील एक गाव आहे. हे गाव काजळी नदीच्या दक्षिण तीरावर वसलेले आहे.
काजळी नदीच्या पलीकडे कोंडगाव, भडकंबे इ. गावे आहेत.
पुर्ये हे गाव रत्‍नागिरी  जिल्हा परिषदेच्या व संगमेश्वर तालुका पंचायत समितीच्या दाभोळे मतदार सघामध्ये मोडते.

वर्ग:रत्‍नागिरी जिल्ह्यातील गावे
नूर जहाँ (चित्रपट)

**नूर जहॉं** हा इ.स. १९६७मध्ये प्रदर्शित झालेला एक हिंदी चित्रपट होता.  चित्रपटाचे दिग्दर्शन एम. सादिक यांचे तर संगीत दिग्दर्शन रोशन यांचे होते. नूर जहॉंमध्ये मीना कुमारी, प्रदीपकुमार, रहमान आणि जॉनी वॉकर यांच्या प्रमुख भूमिका होता.

नूर जहॉं चित्रपटातली शकील बदायुनी यांनी लिहिलेली गाणी अतिशय लोकप्रिय होती. ती गाणी आणि त्यांचे गायक/गायिका अशा :-

१) आ गया लब पे अफ़साना  (आशा भोसले, उषा मंगेशकर)
२) आप जब से करीब आयें हैं (मोहम्मद रफी, आशा भोसले)
३) कितने प्यारे दिन आ गये (सुमन कल्याणपूर)
४) किसी सेना कहना (आशा भोसले)
५) मोहब्बत हो गयी है (आशा भोसले)
६) रात की महफ़िल सूनी सूनी (लता मंगेशकर)
७) वोह मुहब्बत वोह वफ़ाएॅं (मोहम्मद रफी)
८) शराबी शराबी येह सावन का मौसम (सुमन कल्याणपूर) (राग कामोद)

वर्ग:इ.स. १९६७ मधील हिंदी चित्रपट
बामिर टॉपी

**बामिर टॉपी** (आल्बेनियन:  Bamir Topi;  २४ एप्रिल १९५७) हा एक आल्बेनियन राजकारणी व आल्बेनियाचा माजी राष्ट्राध्यक्ष आहे. टॉपी जुलै २००७ ते जुलै २०१२ राष्ट्राध्यक्षपदावर होता.

## बाह्य दुवे
वर्ग:आल्बेनियाचे राष्ट्राध्यक्ष
वर्ग:पुरुष चरित्रलेख
सिक्कीममधील जिल्हे

मंगन जिल्ह्यात स्थित आहे.]]
भारत देशाच्या **सिक्कीम** ह्या लहान राज्यामध्ये एकूण ६ जिल्हे आहेत.

## संदर्भ 

वर्ग:भारतामधील जिल्हे
विल्होळी जैन मंदिर

**विल्होळी जैन मंदिर** पांडवलेण्यांपासून थोड्याच अंतरावर असलेले श्वेतांबर जैनमंदिर आहे. याचे स्थापत्य उत्कृष्ट समजले जाते.

वर्ग:जैन तीर्थक्षेत्रे
वर्ग:जैन मंदिरे
सौदी अरेबियाचा सलमान

[250 px|इवलेसे|अब्दुल्ला [रशियाचे राष्ट्राध्यक्ष व्लादिमिर पुतिनसोबत]]
**सलमान बिन अब्दुलअझीझ अल सौद** (अरबी: سلمان ابن عبد العزيز آل سعود;  ३१ डिसेंबर १९३५) हा पश्चिम आशियातील सौदी अरेबिया देशाचा विद्यमान राजा आहे. २३ जानेवारी २०१५ रोजी सावत्र भाऊ व तत्कालीन राजा अब्दुल्ला ह्याच्या मृत्यूनंतर सलमान राज्यपदावर आला.

३१ डिसेंबर १९३५ रोजी रियाध येथे जन्मलेला सलमान अल-सौदचा २५वा मुलगा होता. १९६३ ते २०११ दरम्यान रियाध प्रांताचा राज्यपाल राहिलेला सलमान २०११ पासून सौदी अरेबियाचा संरक्षणमंत्री होता. १६ जून २०१२ रोजी सलमान सौदी राजघराण्याचा युवराज बनला.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
*माहिती

वर्ग:सौदी अरेबियाचे राजे
इक्वेडोरचा ध्वज

**इक्वेडोर** देशाचा नागरी ध्वज पिवळ्या, निळ्या व लाल रंगांच्या आडव्या पट्ट्यांपासूनपासून बनला आहे व ध्वजाच्या मधोमध इक्वेडोरचे चिन्ह दाखवले आहे.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
अल बाहा प्रांत

**अल-बाहा** () हा सौदी अरेबिया देशाच्या १३ प्रांतांपैकी एक आहे. सौदी अरेबियाच्या दक्षिण भागात वसलेला अल-बाहा प्रांत आकाराने लहान असून येथील लोकसंख्या सुमारे ४.११ लाख आहे.

## बाह्य दुवे 
* अधिकृत संकेतस्थळ 

वर्ग:सौदी अरेबियाचे प्रांत
*
रियाध प्रांत

**रियाध** ()  हा सौदी अरेबिया देशाच्या १३ प्रांतांपैकी एक आहे. सौदी अरेबियाच्या मध्य भागात वसलेला रियाध प्रांत क्षेत्रफळ व लोकसंख्या ह्या दोन्ही बाबतीत देशामध्ये दुसऱ्या क्रमांकाचा प्रांत आहे. रियाध प्रांतामधील ७५ टक्के लोकवस्ती रियाध महनगरामध्ये एकवटली आहे.

सौदी अरेबियाचा विद्यमान राजा सलमान १९६३ ते २०११ दरम्यान रियाध प्रांताचा राज्यपाल होता.

## बाह्य दुवे
*अधिकृत संकेतस्थळ

वर्ग:सौदी अरेबियाचे प्रांत
*
सौदी अरेबियाचे प्रांत

**सौदी अरेबिया** देश एकूण १३ प्रांतांमध्ये विभागला गेला आहे.


वर्ग:प्रांत
मक्का प्रांत

**मक्का** ()  हा सौदी अरेबिया देशाच्या १३ प्रांतांपैकी सर्वाधिक लोकसंख्येचा प्रांत आहे. सौदी अरेबियाच्या पश्चिम भागात लाल समुद्राच्या किनाऱ्यावर वसलेल्या मक्का प्रांताची लोकसंख्या सुमारे ६९ लाख आहे. मुस्लिम धर्मामधील सर्वात पवित्र स्थान मक्का हे ह्या प्रांताच्या राजधानीचे शहर असून जेद्दाह येथील सर्वात मोठे शहर आहे.

## बाह्य दुवे
*अधिकृत संकेतस्थळ 

वर्ग:सौदी अरेबियाचे प्रांत
वर्ग:मक्का प्रांत